7.+Σελίδα+Εκπαιδευτικού

Η επαφή των μαθητών με το εσωτερικό του υπολογιστή θα τους φέρει πιο κοντά στην τεχνολογία και θα μάθουν να τα χρησιμοποιούν στην καθημερινή τους ζωή. Πιο συγκεκριμένα:
Μετά το τέλος της διδακτικής ενότητας οι μαθητές πρέπει να είναι σε θέση: Επεκτάσεις:
 * να αναγνωρίζουν και να κατονομάζουν τα βασικά εξαρτήματα από το εσωτερικό του υπολογιστή (τροφοδοτικό, Κ.Μ.Ε., μνήμη RAM-ROM, Μητρική Πλακέτα, εσωτερικές κάρτες),
 * να περιγράφουν το ρόλο της μνήμης RAM και της Κ.Μ.Ε. στην επεξεργασία δεδομένων,
 * να διακρίνουν τις λειτουργίες της μνήμης RAM από τις αντίστοιχες της μνήμης ROM,
 * να κατονομάζουν τις βασικές κάρτες επέκτασης,
 * να αναγνωρίζουν και να κατονομάζουν τις θύρες σύνδεσης,
 * να συνειδητοποιούν ότι η αποθήκευση δεδομένων στη μνήμη RAM είναι προσωρινή.
 * Να περιγράφουν τα βασικά χαρακτηριστικά της Κ.Μ.Ε., της Κεντρικής Μνήμης και της Μητρικής Πλακέτας,
 * να αναλύουν το υλικό ενός υπολογιστικού συστήματος στα επιμέρους μέρη του, περιγράφοντας το ρόλο του καθενός στην επεξεργασία δεδομένων,
 * να μπορούν να συνδέσουν απλές συσκευές εισόδου και εξόδου στον υπολογιστή τους,
 * να αντιλαμβάνονται ότι για την επεξεργασία των καθημερινών μας δεδομένων εκμεταλλευόμαστε ένα μικρό ποσοστό των δυνατοτήτων ενός προσωπικού υπολογιστή και δεν είναι απαραίτητο να ανανεώνουμε συχνά το υπολογιστικό μας σύστημα.

__ Γνωστικές Διαδικασίες που ενσωματώνει __
Συνδυάζει όλες τις γνωστικές διαδικασίες: "Βιώνοντας, Νοηματοδοτώντας, Εφαρμόζοντας, Αναλύοντας"

__ Χρονική Διάρκεια __
Περίπου 3.5-4 διδακτικές ώρες συνολικά που θα περιλαμβάνουν: Την αναζήτηση και συγκέντρωση πληροφοριών και την δημιουργία του εγγράφου, την παρουσίαση του αποτελέσματος της κάθε ομάδας και την εκπόνηση λοιπών δραστηριοτήτων και αξιολογήσεων.

__ Τεχνική/Τεχνικές __
Η Ιστοεξερεύνση έχει στοιχεία και διαχείρισης πληροφορίας, έχει επικοινωνιακές και παραγωγικές δραστηριότητες, γιατι περιλαμβάνει: να συλλέξουν οι μαθητές πληροφορίες από το διαδίκτυο και να τις κατηγοριοποιήσουν,να διαχειριστούν δεδομένα σε ένα έγγραφο κειμένου, να χρησιμοποιήσουν την εννοιλογική χαρτογράφηση αλλά και να αξιολογήσουν τις γνώσεις τους.

__Εργαλεία και Πηγές__
Εννοιολογικός χάρτης (Cmap Tools), εργαλείο Pixton, εργαλείο HotPotatoes, εργαλείο Tagxedo, εργαλείο Yudu, video, εικόνα, Περιβάλλον αξιολόγησης, παρουσιάση, κείμενο, wiki.

__Επίπεδο__
Η ιστοεξερεύνηση αυτή απευθύνεται σε μαθητές της Β' Γυμνασίου.

__Περιγραφή της ύλης της ιστοεξερεύνησης__

 * Αυτή η ιστοεξερεύνηση ακολουθεί το εξής μοντέλο (με τις παρακάτω φάσεις):
 * Εισαγωγή - Αυτή η φάση εισάγει το μαθητή στην καινούρια έννοια, με την οποία θα ασχοληθεί, τον προτρέπει να αρχίσει την έρευνα και να ολοκληρώσει το σχέδιο της πρώτης φάσης της ιστοεξερεύνησης.
 * Εργασία - Αυτή η φάση συνεχίζει με τον ορισμό των ρόλων και των ομάδων εργασίας στην εύρεση πληροφοριών σχετικά με τα επιμέρους συστατικά του εσωτερικού του υπολογιστή στην αγορά εργασίας, τα οποία στο τέλος θα οργανωθούν σε παρουσίαση
 * Διαδικασία - Αυτή η φάση συγκεκριμενοποιεί τα έγγραφα που απαιτούνται για την εκπόνηση της εργασίας και την παρουσίασή της στην τάξη, με μία σύνοψη των συμπερασμάτων που θα διεξαχθούν από αυτή την έρευνα.
 * Αξιολόγηση - Χρησιμοποιούνται 2 επίπεδα αξιολόγησης: 1) Ερωτήσεις αξιολόγησης με χρήση του εργαλείου HotPotatoes, 2) Ένα rubric για τη βαθμολόγηση των επιμέρους τμημάτων της ομαδικής εργασίας, όσον αφορά το βαθμό επίτευξης της εργασίας σε επιμέρους στόχους.
 * Συμπέρασμα - Το συμπέρασμα παρέχει ένα σύνολο συμπερασμάτων για το αποτέλεσμα της ιστοεξερεύνησης, καθώς και για τα αποτελέσματα που προέκυψαν από την παρουσίαση που δημιουργήθηκε κατά τα βήματα αυτής της ιστοεξερεύνησης.

__Πρόσθετα__
Το αρχείο του εννοιολογικού χάρτη όπως αυτός θα πρέπει να συμπληρωθεί στη δραστηριότητα 3, βρίσκεται στον ακόλουθο σύνδεσμο:.